# Referat DH forretningsudvalgsmøde den 14. marts 2013

Referat DH forretningsudvalgsmøde den 14. marts 2013 kl. 15.00 – 17.30

”Trekanten”, Sebbersundvej 2 a, Aalborg Ø

Tilstede: Steffen, Ulla, Bodil, Birthe, Palle, Asger, Asghar, Hanne

Afbud: -

Ad. 1 Valg af ordstyrer

 Palle valgt

Ad. 2 Valg af referent

 Hanne valgt

Ad. 3: Godkendelse af dagsorden

 Godkendt

Ad.4: Opfølgning fra sidste møde

- Bestilling af lokaler til FU og bestyrelsesmøder (Bodil)

Der er styr på tingene.

Ad. 5 Økonomi (Asghar)

- Budget 2013

- Budgetopfølgning pr. d.d.

Debat om, hvordan man kan køre foreningen inden for budgettets rammer.

Vigtigt konsekvent at tænke samkørsel når man deltager i møder, herved kan der spares en del.

Det konkluderes desuden at med hensyn til afholdelse af møder, holder vi fast i Trekanten. Det gælder såvel FU- som bestyrelses – og årsmøder. Angående fortæring: Vi fortsætter som hidtidig.

Man kan søge om driftsmidler fra DH Central til september. Ligeledes kan der søges § 18 midler fra kommunen.

Ad. 6: Årsmøde

 Dagsorden ændret.

Optælling stemmetællere: Palle og Tine.

 Antal stemmeberettigede: 11.

 Der er udsendt skriftlig formandens beretning.

Der orienteres desuden om ”Kommunalvalg for alle”, ”Dobbelt minoriteter” og ”Facebook gruppen”.

Der orienteres også fra DH repræsentanter i diverse nævn og råd, f.eks. Sundhedsbrugerrådet.

 Valg, indstillinger, hvem og hvor mange på valg og stemmeprocedure blev diskuteret.

Valg af suppleanter: Palle genopstiller.

Valg af revisor: Palle genopstiller.

Fyraftensmøde: Ulla orienterer kort om forløbet. Problematik omkring at der i Formandskabet i Region Nord er taget en beslutning om, at alt DH skal foregå i Vrå. DH Aalborg har ikke været med i denne beslutning. Problematik om, at tonen i e-mail korrespondance vedr. fyraftensmødet har været usædvanlig hård overfor Ulla, DH Aalborg og DH Central.

Der er ikke indkommet forslag.

Der er divergens i regnskabet for 2012. Derfor udskydes dette punkt samt punktet vedr. budget 2013 til næste bestyrelsesmøde. Asghar og Palle løser dette problem.

Ad. 7: Konference om det komplekse sociale område

Birthe, Henrik, Lotte, Bodil og Ulla deltager 29. april 2013. Billetterne betales af enten forvaltninger eller basisorganisationer. DH Aalborg betaler ikke for transporten.

Ad. 8: Fyraftensmøde

 Jf. den korte beretning under punktet ”Årsmøde”.

Ad. 9: Invitation fra Aalborg Universitetshospital til Dialogmøde

4. april i Medicinerhusets auditorium. Alle kan deltage gratis og skal selv tilmelde sig. DH Aalborg betaler ikke for transport.

Ad. 10: Dit Blad

Debat om ytringsfrihed. Ulla har haft møde med rådmand Tina French Nielsen. Her blev Dit Blad diskuteret. Resultatet var, at Tina French Nielsen til næste møde i Ældre- og Handicapudvalget (den 20. marts) vil tage med, at indstillingen om Dit Blad skulle have været i høring hos Handicaprådet og Ældrerådet og at DH repræsentanterne i Handicaprådet ikke kan acceptere, at der ikke må være nogen holdninger med i indlæg / artikler fra Handicaprådet. Ullas indlæg til ”Handicaprådets Hjørne” for næste nummer af Dit Blad blev i første omgang afvist, men nu kommer det med i næste udgave. Ulla er med i redaktionen.

Ad. 11: Besøg hos DH Centralt

Alle FU’ere er blevet tilbudt at aflægge DH Central et besøg. Birthe, Danny og Ulla tager af sted den 16. april 2013.

Ad. 12: Gensidig orientering

Handicaprådet er inviteret til at mødes med forskellige brugerorganisationer. Det er første gang, at Handicaprådet får lov til at være med til disse møder.

Steffen deltager i en workshop vedr. cykelstier i Aalborg tirsdag.

Handicaprådet har fået Ældre- og Handicapforvaltningen til at finansiere en konference vedr. borgere med handicap. Der er nedsat en arbejdsgruppe, hvor Ulla og Lotte er DH handicap repræsentanterne.

 Ad. 13: Tilbage meldinger

Ad. 14: Eventuelt